Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 721/11/2201	Dunajská Streda, 30.3.2012
EEČ : 2-16-14-2012

U Z N E S E N I E

Trestná vec:	obvinený XXXXX  
Prečin:	pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
Skutková veta:
       I/ dňa 8. marca 2011 v čase o 13.30 hod. v katastri obce Gabčíkovo, okres Dunajská Streda, na brehu Čiližského potoka, číslo revíru 2-5690, žitnoostrovský kanál č. 3, ktorý patrí Slovenskému rybárskemu zväzu Žilina, bez povolenia na rybolov lovil ryby pomocou dvoch rybárskych udíc, jedna nezistenej značky s navijakom zn. Roenz s háčikom, druhá udica zn. Lipno s navijakom zn. Silstar FRB40 s háčikom, pričom žiadne ryby neulovil,

       II/ dňa 20. septembra 2011 v čase o 13.45 hod. v katastri obce Gabčíkovo, okres Dunajská Streda, na štrkovisku zv. Böki Gabčíkovo v revíry č. 2-3000-1-1, ktorý patrí Slovenskému rybárskemu zväzu Mestská organizácia Dunajská Streda, bez povolenia na rybolov lovil ryby pomocou rybárskej udice značky Zebco, zeleno-červenej farby s navijakom zn. Robinson s háčikom spôsobom na plávanú, pričom žiadne ryby neulovil.

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
V priebehu prípravného konania vyšetrovaním bolo zistené, že obvinený sa dopustil trestného činu na skutkovom a právnom základe, ako je to uvedené vo výrokovej časti tohto uznesenia.
	Obvinený ml. XXXXX sa k spáchaniu trestného činu v plnom rozsahu priznal, svoj čin oľutoval, pričom svojím konaním škody nespôsobil.  

	Z charakteristík obvineného ml. XXXXX XXXXX a to z odpisu z registra trestov menovaného vyplýva, že doteraz súdom trestaný nebol. Z oznámenia Obvodného úradu Dunajská Streda, odbor všeobecnej vnútornej správy vyplýva, že obvinený v evidencii priestupkov nemá žiadny záznam. 
	
	Po preskúmaní vyšetrovacieho spisu bolo zistené, že u obvineného sú splnené podmienky na postup podľa § 216 Tr. por., pretože sa k spáchaniu trestného činu priznal, svojím konaním škodu nespôsobil a súhlasil s podmienečným zastavením trestného stíhania. Pritom sa jedná o trestný čin, kde horná hranica trestu odňatia slobody nepresahuje 5 rokov. 
	Vzhľadom na vyššie uvedené dôvody ako aj na osobu obvineného, s prihliadnutím na jeho doterajší život a na okolnosti prípadu bolo rozhodnuté o podmienečnom zastavení trestného stíhania podľa § 216 ods. 1 Tr. por., pretože možno dôvodne takéto rozhodnutie považovať za dostačujúce.
	Zároveň v zmysle § 216 ods. 2 Tr. por. bola obvinenému ml. XXXXX XXXXX  určená skúšobná doba v trvaní 18 mesiacov. Po uplynutí skúšobnej doby, ak obvinený povedie v jej priebehu riadny život bude rozhodnuté o jeho osvedčení sa v skúšobnej dobe podľa § 217 Tr. por. V opačnom prípade bude v trestnom stíhaní pokračované. Ak do dvoch rokov od uplynutia skúšobnej doby nebude urobené rozhodnutie o osvedčení sa bez zavinenia obvineného, má sa za to, že sa osvedčil. 

Poučenie:
Poučenie: Proti tomuto rozhodnutiu je prípustná sťažnosť do 3 dní od jeho doručenia
                 cestou podpísanej prokuratúry na Krajskú prokuratúru v Trnave. 
     Sťažnosť má odkladný účinok.

XXXXX XXXXX XXXXX
prokurátor